ddrg/super_eurlex huggingface dataset:
Domstolens kendelse (Syvende Afdeling) af 9. juli 2010 — Luigi Ricci (sag C-286/09) og Aduo Pisaneschi (sag C-287/09) mod Istituto nazionale della previdenza sociale (INPS) (anmodning om præjudiciel afgørelse fra Corte d’appello di Roma — Italien)

(Sag C-286/09 og C-287/09) (1)

(Artikel 104, stk. 3, første afsnit, i procesreglementet - tjenestemænd - pension - sammenlægning af forsikringsperioder - artikel 11 i bilag VIII til tjenestemandsvedtægten - medregning af perioder med beskæftigelse i De Europæiske Fællesskaber - artikel 10 EF)

(2010/C 288/21)

Processprog: italiensk

Den forelæggende ret

Corte d’appello di Roma

Parter i hovedsagen

Sagsøgere: Luigi Ricci (sag C-286/09) og Aduo Pisaneschi (sag C-287/09)

Sagsøgt: Istituto nazionale della previdenza sociale (INPS)

Sagens genstand

Anmodning om præjudiciel afgørelse — Corte d’appello di Roma — fortolkning af Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet — fortolkning af artikel 17 EF, 39 EF og 42 EF — ydelse ved alderdom — sammenlægning af forsikringsperioder — manglende medregning af perioder tilbagelagt efter den fælles ordning vedrørende sygesikring for tjenestemænd i De Europæiske Fællesskaber

Konklusion

Artikel 10 EF sammenholdt med vedtægten for tjenestemænd i De Europæiske Fællesskaber skal fortolkes således, at den er til hinder for nationale forskrifter, hvorefter det ikke er muligt at medregne de arbejdsperioder, som en unionsborger har tilbagelagt i en af Unionens institutioner, såsom Kommissionen for De Europæiske Fællesskaber, eller et organ henhørende under Unionen, såsom Det Europæiske Økonomiske og Sociale Udvalg med henblik på at erhverve ret til pension efter den nationale ordning, uanset om der er tale om førtidspension eller almindelig pension.

(1) EUT C 233 af 26.9.2009.
Domstolens kendelse af 9. juli 2010 — The Wellcome Foundation Ltd mod Kontoret for Harmonisering i det Indre Marked (Varemærker og Design) og Serono Genetics Institute SA

(Sag C-461/09 P) (1)

(Appel - EF-varemærker - ordmærke FAMOXIN - begæring om ugyldighed fremsat af indehaveren af det nationale ordmærke LANOXIN - afvisning af ugyldighedsbegæringen)

(2010/C 288/45)

Processprog: engelsk

Parter

Appellant: The Wellcome Foundation Ltd (ved avocat R. Gilbey)

De andre parter i appelsagen: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget) og Serono Genetics Institute SA

Sagens genstand

Appel af dom afsagt af Retten i Første Instans (Syvende Afdeling) den 23. september 2009 i de forenede sager T-493/07, T-26/08 og T-27/08, GlaxoSmithkline-Laboratórios Wellcome de Portugal — The Wellcome Foundation mod KHIM, hvorved Retten frifandt Kontoret for Harmonisering i det Indre Marked (Varemærker og Design) i et annullationssøgsmål anlagt af indehaveren af det nationale ordmærke »LANOXIN« for varer i klasse 5 til prøvelse af afgørelse truffet den 14. september 2007 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 8/2007-1) vedrørende afslag på en klage over Annullationsafdelingens afgørelse, hvorved denne afslog sagsøgerens ugyldighedsbegæring vedrørende EF-ordmærket »FAMOXIN« for varer og tjenesteydelser i klasse 5

Konklusion

1) Appellen forkastes.

2) The Wellcome Foundation Ltd betaler sagens omkostninger.

(1) EUT C 37 af 13.2.2010.
1)

Artikel 49 EF-54 EF kan ikke fortolkes således, at en medlemsstats lovgivning om udøvelse af virksomhed som vikarbureau, der var gældende på tidspunktet for denne stats tiltrædelse af Den Europæiske Union, fortsat er gyldig, så længe Rådet for Den Europæiske Union ikke har vedtaget et program eller direktiver til gennemførelse af disse bestemmelser med henblik på at fastsætte betingelserne for liberalisering af den omhandlede kategori af tjenesteydelser.
C 288/15

Domstolens kendelse (Syvende Afdeling) af 17. juni 2010 — Giorgos Michalias mod Christina A. Ioannou-Michalia (anmodning om præjudiciel afgørelse fra Anotato Dikastirio Kyprou — Republikken Cypern)

(Sag C-312/09) (1)

(Procesreglementets artikel 104, stk. 3, andet afsnit - forordning (EF) nr. 1347/2000 - artikel 2, 42 og 46 - retligt samarbejde i civile sager - kompetence i ægteskabssager - en stats tiltrædelse af Den Europæiske Union - skilsmissesag indledt inden tiltrædelsen - det tidsmæssige anvendelsesområde for forordning (EF) nr. 1347/2000)

(2010/C 288/23)

Processprog: græsk

Den forelæggende ret

Anotato Dikastirio Kyprou

Parter i hovedsagen

Sagsøger: Giorgos Michalias

Sagsøgt: Christina A. Ioannou-Michalia

Sagens genstand

Anmodning om præjudiciel afgørelse — Anotato Dikastirio Kyprou — kompetence for en medlemsstats retsinstanser (Republikken Cypern) til at fortolke og anvende artikel 2, stk. 1, og artikel 42 og 46 i Rådets forordning (EF) nr. 1347/2000 af 29. maj 2000 om kompetence og om anerkendelse og fuldbyrdelse af retsafgørelser i ægteskabssager samt i sager vedrørende forældremyndighed over ægtefællernes fælles børn (EFT L 160, s. 19) — skilsmissesager anlagt af ægtefællerne ved de cypriotiske domstole efter ikrafttrædelsen af forordningen, men inden Republikken Cypern blev medlemsstat — skilsmissesag anlagt af hustruen efter den 1. maj 2004 ved domstolene i en anden medlemsstat (Det Forenede Kongerige), som i hele den relevante periode var medlem af EU — begge ægtefæller var cypriotiske statsborgere, men havde fast bopæl i Det Forenede Kongerige

Konklusion

Rådets forordning (EF) nr. 1347/2000 af 29. maj 2000 om kompetence og om anerkendelse og fuldbyrdelse af retsafgørelser i ægteskabssager samt i sager vedrørende forældremyndighed over ægtefællernes fælles børn finder ikke anvendelse på en skilsmissesag anlagt ved en stats domstole, inden denne stat blev en medlemsstat af Den Europæiske Union.

(1) EUT C 244 af 10.10.2009.
Domstolens kendelse af 1. juli 2010 — DSV Road NV mod Europa-Kommissionen

(Sag C-358/09 P) (1)

(Appel - toldkodeks - indførsel af disketter fra Thailand - efteropkrævning af importafgifter - anmodning om eftergivelse af importafgifter)

(2010/C 288/25)

Processprog: hollandsk

Parter

Appellant: DSV Road NV (ved advocaten A. Poelmans og G. Preckler)

Den anden part i appelsagen: Europa-Kommissionen (ved L. Bouyon, som befuldmægtiget)

Sagens genstand

Appel af dom afsagt af Retten i Første Instans (Fjerde Afdeling) den 8. juli 2009 i sag T-219/07, DSV Road mod Kommissionen, hvorved Retten frifandt Kommissionen i et søgsmål med påstand om annullation af Kommissionens beslutning af 24. april 2007, hvori det over for de belgiske myndigheder fastslås, at det er begrundet at foretage efterfølgende bogføring af importafgifter for disketter fra Thailand, og at det ikke er begrundet at eftergive disse afgifter (sagsnummer REC 05/02)

Konklusion

1) Appellen forkastes.

2) DSV ROAD NV betaler sagens omkostninger.

(1) EUT C 297 af 5.12.2009.
Domstolens kendelse af 10. juni 2010 — Thomson Sales Europe mod

Europa-Kommissionen

(Sag C-498/09 P) (1)

(Appel - toldkodeks - eftergivelse af told - fritagelse for efteropkrævning - antidumpingtold - manglende åbenbar uagtsomhed - kompliceret lovgivning - erhvervserfaring - aktørens omhu - farvefjernsyn fremstillet i Thailand - anfægtelige retsakter)

(2010/C 288/28)

Processprog: fransk

Parter

Appellant: Thomson Sales Europe (ved avocats F. Foucault og F. Goguel)

Den anden part i appelsagen: Europa-Kommissionen (ved L. Bouyon og H. van Vliet, som befuldmægtigede)

Sagens genstand

Appel af dom afsagt af Retten i Første Instans (Første Afdeling) den 29. september 2009 i de forenede sager T-225/07 og T-364/07, Thomson Sales Europe mod Kommissionen, hvorved Retten frifandt Kommissionen for sagsøgerens påstand om annullation af Kommissionens beslutning REM nr. 03/05 af 7. maj 2007, hvori det over for de franske myndigheder fastslås, at det ikke var berettiget at fritage de farvefjernsynsmodtagere fremstillet i Thailand, der var omfattet af deres anmodning af 14. september 2005, for importafgifter, samt om annullation af Kommissionens skrivelse af 20. juli 2007, som ikke bekræfter en ret til fritagelse for efteropkrævning af importafgifter for indførsel af disse apparater — procedure for anmodninger om fritagelse for afgifter fremsat på grundlag af toldkodeksens artikel 239 samt for anmodninger om fritagelse for efteropkrævning af nævnte afgifter på grundlag af toldkodeksens artikel 220, stk. 2, litra b) — manglende overholdelse af retten til forsvar — fejl ved den retlige kvalifikation af de faktiske omstændigheder

Konklusion

1) Appellen forkastes.

2) Thomson Sales Europe betaler sagens omkostninger.

(1) EUT C 80 af 27.3.2010.
DA Den Europæiske Unions Tidende C 234/19

Domstolens kendelse af 12. maj 2010 — Pigasos Alieftiki Naftiki Etaireia mod Rådet for Den Europæiske Union og Europa-Kommissionen

(Sag C-451/09 P) (1)

(Appel - ansvar uden for kontraktforhold - bevis for fællesskabsoprindelsen af fangster foretaget af et fartøj tilhørende et græsk selskab - manglende vedtagelse af bestemmelser, hvorefter medlemsstaternes toldmyndigheder kan acceptere andre dokumenter udstedt af et tredjeland end T2M-dokumentet)

2010/C 234/29

Processprog: græsk

Parter

Appellant: Pigasos Alieftiki Naftiki Etaireia (ved dikigoroi N. Skandamis og E. Perakis)

De andre parter i appelsagen: Rådet for Den Europæiske Union (ved F. Florindo Gijón og M. Balta, som befuldmægtigede) og Europa-Kommissionen (ved M. Patakia og B.-R. Killmann, som befuldmægtigede)

Sagens genstand

Appel af dom afsagt af Retten i Første Instans (Syvende Afdeling) den 16. september 2009 i sag T-162/07, Pigasos Alieftiki Naftiki Etaireia mod Rådet og Kommissionen, hvorved Retten frifandt Rådet og Kommissionen for appellantens påstand om erstatning for det tab, som appellanten angiveligt har lidt som følge af den omstændighed, at Rådet og Kommissionen ikke har vedtaget bestemmelser, der giver en medlemsstats toldmyndigheder, i det konkrete tilfælde de græske toldmyndigheder, mulighed for at acceptere andre dokumenter udstedt af et tredjeland som bevis for fællesskabsoprindelsen af fangster foretaget af et græsk fartøj tilhørende appellanten end T2M-dokumentet, som er foreskrevet i Kommissionens forordning (EØF) nr. 2454/93 af 2. juli 1993 (EFT L 253, s. 1).

Konklusion

1) Appellen forkastes.

2) Pigasos Alieftiki Naftiki Etaireia betaler sagens omkostninger.

(1) EUT C 24 af 30.1.2010.
DA Den Europæiske Unions Tidende C 234/19

Domstolens kendelse af 23. april 2010 — Kontoret for Harmonisering i det Indre Marked (Varemærker og Design) mod Frosch Touristik GmbH og DSR touristik GmbH

(Sag C-332/09 P) (1)

(Appel - EF-varemærker - forordning (EF) nr. 40/94 - EF-ordmærket FLUGBÖRSE - ugyldighedssag - den relevante dato for undersøgelsen af en absolut ugyldighedsgrund)

2010/C 234/28

Processprog: tysk

Parter

Appellant: Kontoret for Harmonisering i det Indre Marked (Varemærker og Design) (ved B. Schmidt, som befuldmægtiget)

De andre parter i appelsagen: Frosch Touristik GmbH (ved Rechtsanwalt H. Lauf) og DSR touristik GmbH

Sagens genstand

Appel af dom afsagt af Retten i Første Instans (Femte Afdeling) den 3. juni 2009 i sag T-189/07, Frosch Touristik mod KHIM — DSR touristik (FLUGBÖRSE), hvorved Retten annullerede afgørelsen truffet den 22. marts 2007 af Fjerde Appelkammer ved Kontoret for Harmonisering i det Indre Marked (Varemærker og Design) vedrørende afvisning af klagen indgivet af indehaveren af EF-ordmærket »FLUGBÖRSE« over Annullationsafdelingens afgørelse om det pågældende varemærkes delvise ugyldighed — fastlæggelse af den relevante dato for undersøgelsen af en absolut ugyldighedsgrund i forbindelse med en ugyldighedssag

Konklusion

1) Appellen forkastes.

2) Kontoret for Harmonisering i det Indre Marked (Varemærker og Design) (KHIM) betaler sagens omkostninger.

(1) EUT C 256 af 24.10.2009.
DA Den Europæiske Unions Tidende C 234/18

Domstolens kendelse (Ottende Afdeling) af 4. marts 2010 — Kaul GmbH mod Kontoret for Harmonisering i det Indre Marked (Varemærker og Design) og Bayer AG

(Sag C-193/09 P) (1)

(Appel - ansøgning om registrering af EF-ordmærket ARCOL - indsigelse rejst af indehaveren af EF-ordmærket CAPOL - KHIM’s efterlevelse af en dom, hvorved en appelkammerafgørelse annulleres - retten til at blive hørt - risiko for forveksling - minimal lighedsgrad mellem varemærkerne påkrævet - afvisning på grundlag af åbenbart manglende relevans af nye oplysninger fremlagt for appelkammeret - artikel 8, stk. 1, litra b), artikel 61, stk. 2, artikel 63, stk. 6, artikel 73, andet punktum, og artikel 74, stk. 2, i forordning nr. 40/94)

2010/C 234/27

Processprog: engelsk

Parter

Appellant: Kaul GmbH (ved Rechtsanwalt og solicitor R. Kunze)

De andre parter i appelsagen: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget) og Bayer AG

Sagens genstand

Appel af dom afsagt af Retten i Første Instans (Femte Afdeling) den 25. marts 2009 i sag T-402/07, Kaul mod KHIM, hvorved Retten frifandt Kontoret for Harmonisering i det Indre Marked (Varemærker og Design) i et annullationssøgsmål indledt af indehaveren af EF-ordmærket »CAPOL« for varer i klasse 1 til prøvelse af afgørelse truffet den 1. august 2007 af Andet Appelkammer ved Kontoret for Harmonisering i det Indre Marked (KHIM) (sag R 782/2000-2), der for anden gang afviste en klage over Indsigelsesafdelingens afgørelse, rejst mod ansøgningen om registrering af EF-ordmærket »ARCOL« for varer i klasse 1, 17, og 20, efter den oprindelige afgørelse, hvorved Tredje Appelkammer afviste indsigelsen, var blevet annulleret ved dommen i sag C-29/05 P, KHIM mod Kaul

Konklusion

1) Appellen forkastes.

2) Kaul GmbH betaler appelsagens omkostninger.

(1) EUT C 193 af 15.8.2009.
DA Den Europæiske Unions Tidende C 234/18

Domstolens kendelse (Femte Afdeling) af 26. marts 2010 (anmodning om præjudiciel afgørelse fra Bundesgerichtshof — Tyskland) — Eis.de GmbH mod BBY Vertriebsgesellschaft mbH

(Sag C-91/09) (1)

(Procesreglementets artikel 104, stk. 3, første afsnit - varemærker - internet - reklamering ved hjælp af søgeord (»keyword advertising«) - visning ved hjælp af søgeord, som er identiske med et varemærke, af en annonce, som tilhører en konkurrent til indehaveren af det pågældende varemærke - direktiv 89/104/EØF - artikel 5, stk. 1, litra a))

2010/C 234/26

Processprog: tysk

Den forelæggende ret

Bundesgerichtshof

Parter i hovedsagen

Sagsøger: Eis.de GmbH

Sagsøgt: BBY Vertriebsgesellschaft mbH

Sagens genstand

Anmodning om præjudiciel afgørelse — Bundesgerichtshof Karlsruhe — fortolkning af artikel 5, stk. 1, litra a), i Rådets første direktiv 89/104/EØF af 21.december 1988 om indbyrdes tilnærmelse af medlemsstaternes lovgivning om varemærker (EFT 1989 L 40, s. 1) — angivelse af et med et varemærke lignende tegn til en tjenesteydelsesudbyder, som driver en internetsøgemaskine, med henblik på, at der efter indføringen af dette tegn som søgeord automatisk på skærmen vises en reklame for varer eller tjenesteydelser af samme art som dem, for hvilke det omhandlede varemærke er registreret (»keyword advertising«) — manglende tilladelse fra varemærkeindehaveren — klassificering af denne anvendelse af varemærket som »brug« som omhandlet i ovennævnte bestemmelse

Konklusion

Artikel 5, stk. 1, litra a), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker skal fortolkes således, at indehaveren af et varemærke kan forbyde en annoncør at reklamere for varer eller tjenesteydelser, der er af samme art som dem, for hvilke det pågældende varemærke er registreret, ved hjælp af et søgeord, der er identisk med det pågældende varemærke, og som annoncøren uden samtykke fra den pågældende indehaver har valgt i forbindelse med en søge- og annonceringsydelse på internettet, såfremt den nævnte reklame ikke eller kun med vanskelighed giver den gennemsnitlige internetbruger mulighed for at gøre sig bekendt med, om de i annoncen omhandlede varer eller tjenesteydelser hidrører fra varemærkeindehaveren eller fra en virksomhed, der er økonomisk forbundet med denne, eller derimod hidrører fra en tredjemand.

(1) EUT C 129 af 6.6.2009.
DA Den Europæiske Unions Tidende C 234/17

Domstolens kendelse af 22. marts 2010 — Société des plantations de Mbanga SA (SPM) mod Rådet for Den Europæiske Union og Europa-Kommissionen

(Sag C-39/09 P) (1)

(Appel - artikel 119 i Domstolens procesreglement - Fællesskabets ansvar uden for kontraktforhold - fælles markedsordning for bananer - ordning for import af bananer med oprindelse i AVS-staterne til Fællesskabet - tab angiveligt lidt af en uafhængig producent - manglende overholdelse af konkurrencereglerne på området for den fælles landsbrugspolitik - tilsidesættelse af almindelige retsgrundsætninger, herunder særligt princippet om god forvaltningsskik - åbenbart, at appellen skal afvises eller forkastes)

2010/C 234/25

Processprog: fransk

Parter

Appellant: Société des plantations de Mbanga SA (SPM) (ved avocat A. Farache)

De andre parter i appelsagen: Rådet for Den Europæiske Union (ved A. De Gregorio Merino og E. Sitbon, som befuldmægtigede) og Europa-Kommissionen (ved F. Clotuche-Duvieusart, som befuldmægtiget)

Sagens genstand

Appel af dom afsagt af Retten i Første Instans (Ottende Afdeling) den 13. november 2008 i sag T-128/05, SPM mod Rådet og Kommissionen, hvorved Retten frifandt Rådet og Kommissionen for appellantens påstand om erstatning for det tab, appellanten har lidt som følge af de angiveligt ulovlige regler, som Rådet og Kommissionen har vedtaget på området for import af bananer til Fællesskabet — Fællesskabets ansvar uden for kontraktforhold — bananer med oprindelse i AVS-staterne — tab angiveligt lidt af en uafhængig producent — manglende overholdelse af konkurrencereglerne på området for den fælles landbrugspolitik — tilsidesættelse af almindelige retsgrundsætninger, herunder særligt princippet om god forvaltningsskik

Konklusion

1) Appellen forkastes.

2) Société des plantations de Mbanga SA (SPM) betaler sagens omkostninger.

(1) EUT C 90 af 18.4.2009.
DA Den Europæiske Unions Tidende C 80/7

Domstolens kendelse (Sjette Afdeling) af 27. oktober 2010 — Victor Guedes — Indústria e Comércio, SA mod Kontoret for Harmonisering i Det Indre Marked (Varemærker og Design), Consorci de l’Espai Rural de Gallecs, med hjemsted i Gallecs

(Sag C-342/09 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b), og artikel 8, stk. 5 - figurmærket Gallecs - indsigelse rejst af indehaveren af de nationale figurmærker GALLO, GALLO AZEITE NOVO og Azeite Novo samt EF-figurmærket GALLO - indsigelsen forkastet - åbenbart, at appellen delvis ikke kan antages til realitetsbehandling, delvis er ugrundet)

2011/C 80/11

Processprog: engelsk

Parter

Appellant: Victor Guedes — Indústria e Comércio, SA (ved advogado B. Braga da Cruz)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget), Consorci de l’Espai Rural de Gallecs, med hjemsted i Gallecs

Sagens genstand

Appel af dom afsagt af Retten i Første Instans (Ottende Afdeling) den 11. juni 2009 i sag T-151/08, Victor Guedes-Indústria e Comércio mod Kontoret for Harmonisering i det Indre Marked (Varemærker og Design) (KHIM), hvorved Retten frifandt Harmoniseringskontoret i et annullationssøgsmål indledt af indehaveren af de nationale figurmærker »GALLO«, »GALLO AZEITE NOVO«, »GALLO AZEITE« og EF-figurmærket »GALLO« for varer og tjenesteydelser i klasse 29 og 31 til prøvelse af afgørelse truffet den 16. januar 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 986/2007-2) vedrørende afslag på en klage over indsigelsesafdelingens afgørelse, hvorved denne forkastede en indsigelse rejst af appellanten mod ansøgningen om registrering af figurmærket »Gallecs« for varer i klasse 29, 31 og 35 — tilsidesættelse af i artikel 8, stk. 1, litra b), og artikel 8, stk. 5, i forordning (EF) nr. 40/94

Konklusion

1) Appellen forkastes.

2) Victor Guedes — Indústria e Comércio, SA betaler sagens omkostninger.

(1) EUT C 267 af 7.11.2009.
DA Den Europæiske Unions Tidende C 80/8

Domstolens kendelse (Ottende Afdeling) af 6. oktober 2010 — Inmogolf SA mod Dirección General de Tributos de la Consejería de Economia og Hacienda de la Comunidad Autónoma de Murcia (anmodning om præjudiciel afgørelse fra Tribunal Supremo — Spanien)

(Sag C-487/09) (1)

(Procesreglementets artikel 104, stk. 3, første afsnit - direktiv 69/335/EØF - indirekte skatter - kapitaltilførsel - overdragelse af værdipapirer - selskabskapital overvejende som fast ejendom)

2011/C 80/13

Processprog: spansk

Den forelæggende ret

Tribunal Supremo

Parter i hovedsagen

Sagsøger: Inmogolf SA

Sagsøgte: Dirección General de Tributos de la Consejería de Economia og Hacienda de la Comunidad Autónoma de Murcia

Sagens genstand

Anmodning om præjudiciel afgørelse — Tribunal Supremo — fortolkning af artikel 11, litra a), og artikel 12, stk. 1, litra a), i Rådets direktiv 69/335/EØF af 17. juli 1969 om kapitaltilførselsafgifter (EFT L 249, s. 25) — forbud mod beskatning af udfærdigelse, udstedelse, optagelse til børsnotering, tilførsel til markedet eller handel med aktier, andelsbeviser eller andre værdipapirer af lignende art — undtagelse — børsomsætningsafgift — national beskatning, som rammer overdragelse af andele i et selskab, hvor mindst 50 % af aktiverne udgøres af fast ejendom, og hvor overdragelsen indebærer, at køberen af andelene opnår kontrol med selskabet

Konklusion

Rådets direktiv 69/335/EØF af 17. juli 1969 om kapitaltilførselsafgifter, og nærmere bestemt artikel 11, litra a), og artikel 12, stk. 1, litra a), heri, er ikke til hinder for en medlemsstats lovgivning som den, der er fastsat i artikel 108, stk. 2, i lov nr. 24/1988 af 28. juli 1988 om værdipapirhandel, som ændret ved lov nr. 18/91 af 6. juni 1991, der — med henblik på at forhindre afgiftsunddragelse i forbindelse med overdragelse af faste ejendomme ved hjælp af selskabskonstellationer — pålægger overdragelser af værdipapirer afgift på overdragelse af formuegoder, forudsat at disse overdragelser repræsenterer selskabsandele i selskaber, hvor mindst 50 % af aktiverne udgøres af fast ejendom, og at køberen som følge af denne overdragelse opnår en retsstilling, der gør det muligt for vedkommende at udøve kontrol med enheden, også selv om der for det første ikke foreligger forsøg på afgiftsunddragelse, og hvor disse selskaber for det andet reelt driver virksomhed, og de faste ejendomme ikke kan adskilles fra den økonomiske virksomhed, der udøves af disse selskaber.

(1) EUT C 63 af 13.3.2010.
DA Den Europæiske Unions Tidende C 346/37

Kendelse afsagt af formanden for Domstolens Første Afdeling den 3. juni 2010 — Seaport (NI) Ltd mod Department of the Environment for Northern Ireland (anmodning om præjudiciel afgørelse fra High Court of Justice in Northern Ireland, Queen's Bench Division (Det Forenede Kongerige))

(Sag C-182/09) (1)

()

2010/C 346/66

Processprog: engelsk

Formanden for Første Afdeling har besluttet, at sagen skal slettes af registeret.

(1) EUT C 193 af 15.8.2009.